Naziv djela: ***Madona***

Godina nastanka: 1933.

Mjesto postavljanja: Ova skulptura se danas nalazi ispred crikveničke župne crkve Uznesenja BDM.

Zvonko Car darovao je kip msgr. Antonu Rigoniju, župniku, iz zahvalnosti, a on je kip darovao župnoj crkvi Uznesenja Blažene Djevice Marije. Nadahnuće i model autor je našao u liku svoje prve supruge.

Naziv djela: ***Kristova glava***

Godina nastanka: 1940.

Mjesto postavljanja: Sadreni model nalazi u stalnom postavu Memorijalnog ateljea.

Naziv djela: ***Crkva sv. Antuna***

Zvonko Car sudjeluje i u pripremama za gradnju nove [crkve](http://hr.wikipedia.org/wiki/Crkva) [Sv. Antona](http://hr.wikipedia.org/wiki/Sv._Antun) u Crikvenici, za koju izrađuje niz idejnih skica i crteža prema kojima su izrađeni [statički](http://hr.wikipedia.org/wiki/Statika) proračuni i projekt izvedbe. U ideji je slijedio neoromanički koncept, ostvarivši skladno raščlanjeno pročelje s nizom polukružnih lukova i jednobrodnu unutrašnjost crkve, koja osim estetskih, sadrži i izvanredne [akustičke](http://hr.wikipedia.org/wiki/Akustika) vrijednosti.

Naziv djela: ***Kip sv. Antuna***

Car je izradio i kip sv. Antona u sklopu bočnog oltara od crnog [mramora](http://hr.wikipedia.org/wiki/Mramor). U ovoj građevini nastojao je spojiti kiparske i arhitektonske elemente, slijedeći tako trag svoga glasovitoga učitelja i uzora [Ivana Meštrovića](http://hr.wikipedia.org/wiki/Ivan_Me%C5%A1trovi%C4%87).

Naziv djela: ***Grobni spomenici***

Mjesto postavljanja: Crikveničko groblje

Do konca Drugog svjetskog rata, nastali su brojni portreti u bronci. Kipar je napravio grobne spomenike svoje majke, prve supruge Anke i strica.